ગાંધીનગરઃ કેન્દ્રીય પ્રધાન રાજ્યવર્ધનસિંહ રાઠોરે ગુજરાતના મુખ્યપ્રધાન વિજય રૂપાણીને ફિટનેસ ચેલેન્જ આપી હતી. આ ફિટનેસ ચેલેન્જને ગુજરાતના મુખ્યપ્રધાન વિજય રૂપાણીએ સ્વીકારી હતી અને પોતાની ફિટનેસ દર્શાવતો એક વીડિયો પોસ્ટ કર્યો હતો. ઉલ્લેખનીય છે કે ભારતમાં ફિટનેસ ચેલેન્જનો એક માહોલ ઉભો થયો છે અને આ ફિટનેસ ચેલેન્જ અંતર્ગત સતત લોકો એકબીજાને ફિટનેસ ચેલેન્જ આપી રહ્યાં છે. ત્યારે ગુજરાતના મુખ્યપ્રધાને પણ પોતાને મળેલી ફિટનેસ ચેલેન્જ સ્વીકારી એક વીડિયો પોસ્ટ કર્યો છે. વિજય રૂપાણીએ હવે મહારાષ્ટ્રના મુખ્યપ્રધાન દેવેન્દ્ર ફડનવીસને ફિટનેસ ચેલેન્જ આપી છે.